news_article: Jääkiekon SM-liigan pudotuspeliviivan paremmalla puolella majailevat Lukko ja Pelicans väänsivät Raumalla tasaisen kamppailun ilman suuria hienouksia. Lopulta Pelicans osoittautui paremmaksi rangaistuslaukauskilpailun jälkeen 2–1.
  Pelicansin maalille luisteli lauantaina Timo Väisänen, joka on pelannut tämän kauden seuran A-nuorten kakkosmaalivahtina. Väisänen hoiti kuitenkin hommat tyylillä – jopa nollapeli oli lähellä. Lukko onnistui runnomaan vain yhden kiekon nuorukaisen selän taakse, kun Petri Lammassaari tasoitti ottelun reilut kolme minuuttia ennen loppua.
  – Maalivahtimme, mikä hänen nimensä nyt olikaan, pelasi hyvin. Aamulla jouduimme jopa lopettamaan yhden kiertoharjoituksen, koska kaikki kiekot olivat maalissa, eli kovin hyvältä ei näyttänyt, veisteli Pelicansin päävalmentaja Hannu Aravirta.
  Kovin kummoiseen kiekkosateeseen Väisänen ei joutunut, sillä Lukko on edelleen syvässä lamassa. Torjuntoja Väisäselle kertyi 25.
  Kentän ehdoton ykköspelaaja löytyi tarkasti puolustaneesta vierasjoukkueesta. Laitahyökkääjä Marko Jantunen oli läpi ottelun terävällä pelipäällä, joten rangaistuslaukauskisan ratkaisijaksi nouseminen oli varsin oikeutettua.
  Jantunen pelotteli useaan otteeseen Tom Lawsonia, joka torjui kiekkoja pitkästä aikaa melko varmoin ottein. Tuuri oli Lawsonin puolella, sillä kiekot pomppivat maalikehikoista kentän puolelle.
  – Harvinaista herkkua, että saimme pisteitä vieraskaukalosta. Pelasimme hyvän puolustuspelin vähin virhein, Aravirta sanoi.
  Lukon ykkösketjun keskushyökkääjänä pelannut Juhamatti Yli-Junnila joutui jättämään päätöserässä kentän saatuaan suuren viillon poskeensa.
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17
events: game result penalty penalty penalty penalty penalty penalty penalty penalty penalty penalty penalty goal goal goal saves saves
events: Lukko
events: Pelicans
events: 1–2 0–1 1–1 1–2
events: 0–0 0–0 1–1 0–0 0–1
events: penalty shot
events: penalty shot
events: Leo Komarov Petri Lammassaari Shayne Toporowski Chris Hajt Pekka Saarenheimo Toni Koivunen Toni Dahlman Chris Hajt Jesse Saarinen Matias Loppi Juha-Pekka Haataja Olli Julkunen Petri Lammassaari Marko Jantunen Tom Lawson Timo Väisänen
events: Ville Matti Koponen
events: Shayne Toporowski Erik Hämäläinen
events: guest home home home home guest home home guest guest home guest home guest home guest
events: Pelicans Lukko Lukko Lukko Lukko Pelicans Lukko Lukko Pelicans Pelicans Lukko Pelicans Lukko Pelicans Lukko Pelicans
events: 1.29 6.24 13.1 16.47 18.21 26.45 40.0 43.36 43.42 48.07 51.37 55.08 56.54 65.0
events: 2 2 2 2 2 2 2 2 2 2 2
events: 35 25